**Ministru kabineta noteikumu projekta “Par Latvijas Republikas valdības un Kuveitas Valsts valdības līgumu par ekonomisko un tehnisko sadarbību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts “Par Latvijas Republikas valdības un Kuveitas Valsts valdības līgumu par ekonomisko un tehnisko sadarbību” ir izstrādāts, ievērojot abu līgumslēdzēju pušu interesi un ņemot vērā M.Kučinska valdības deklarācijas 33.punktu „Īstenosim eksporta veicināšanas pasākumus, tai skaitā paplašinot starpvalstu ekonomisko līgumtiesisko bāzi” un 64.punktu „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses un aktīvi atbalstīsim Latvijas uzņēmumu nostiprināšanos gan tradicionālajās partnervalstīs, gan arī jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas un Kuveitas ekonomiskās attiecības tiek regulētas Eiropas Savienības līmenī, kā arī abām valstīm ir saistošas normas, kas izriet no dalības starptautiskajās ekonomiskajās organizācijās.  Neskatoties uz augstāk minēto, Latvija ir ieinteresēta stiprināt un paplašināt ekonomisko sadarbību ar Līča valstīm, t.sk. Kuveitu arī divpusēji, tādējādi paverot plašākas iespējas abu valstu ekonomisko un tirdzniecības sakaru attīstībai, kā arī savstarpējās sadarbības veicināšanai.  Latvijas Republikas valdības un Kuveitas Valsts valdības ekonomiskās sadarbības līgums būs svarīgākais divpusējo ekonomisko sadarbību regulējošais līgums, kas aptvers sadarbību tādās jomās kā tirdzniecība, rūpniecība, lauksaimniecība un pārtikas rūpniecība, būvniecība, transports, zinātne, informācijas un komunikāciju tehnoloģijas, tūrisms, investīcijas u.c.  Lai nodrošinātu līguma īstenošanu, tā ietvaros tiks izveidota Latvijas un Kuveitas Apvienotā komiteja.  Līguma projektu plānots, ka parakstīs ārlietu ministrs E. Rinkēvičs savas vizītes Kuveitā ietvaros š.g. 10.-13.oktobrī. Vizītē ministru pavadīs arī uzņēmēju delegācija. |
| 3. | Projekta izstrādē iesaistītas institūcijas | Projektu izstrādāja Latvijas Republikas Ekonomikas ministrija.  Līguma izstrādes gaitā tas tika skaņots ar Latvijas nozaru ministrijām – Ārlietu ministriju, Izglītības un zinātnes ministriju, Finanšu ministriju, Satiksmes ministriju, Tieslietu ministriju, Vides aizsardzības un reģionālās attīstības ministriju, Zemkopības ministriju. |
| 4. | Cita informācija | Papildus saistības Latvijas Republikai šis projekts neuzliek.  Par vienošanās paredzēto saistību izpildi atbildīgā institūcija no Latvijas puses būs Ekonomikas ministrija, kas saistību izpildi nodrošinās tai piešķirto valsts budžeta līdzekļu ietvaros.  Ministrijas un institūcijas, kuras deleģē darbam Latvijas un Kuveitas Apvienotās komitejas sēdē savus pārstāvjus, sedz izdevumus (uzturēšanās, ceļa u.c.) no tām piešķirtajiem budžeta līdzekļiem. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas valsts pārvaldes institūcijas un uzņēmēji, kurus interesē sadarbība ar Kuveitu. |
| 2. | Tiesiskā regulējuma ietekme uz tautsaimniecības un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Līguma noslēgšana sniegs papildus iespējas ekonomiskās, sadarbības padziļināšanai un attīstībai starp Latviju un Kuveitu.  2016.gadā Kuveita bija 117. lielākais Latvijas ārējās tirdzniecības (preču un pakalpojumu) partneris. Kopējais preču un pakalpojumu tirdzniecības apgrozījums veidoja 2,7 milj. EUR (eksports: 2 milj.EUR, imports: 0,71 milj.EUR).  Viena no nozīmīgākajām Latvijas eksportprecēm uz Kuveitu tradicionāli ir bijusi koksne un tās izstrādājumi un minerālprodukti (kūdra), taču pamazām eksporta struktūra dažādojas - aizvadītajā gadā uz Kuveitu eksportētas arī mašīnas un mehānismi (elektroaparatūra), kā arī dažāda sortimenta pārtikas preces ( piena produkti, miltu izstrādājumi, šokolāde, augļu džemi u.tml.). |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Vienošanās projekts nav pretrunā ar 1988. gadā noslēgto Eiropas Savienības un Līča Sadarbības padomes (*GCC (Gulf Cooperation Council))* sadarbības līgumu.  Saskaņā ar Padomes 1974.gada 22.jūlija lēmumu 74/393/EEK, kas nosaka saskaņošanas procedūru sadarbības nolīgumiem starp dalībvalstīm un trešajām valstīm, par līguma projektu ir informēta arī Eiropas Komisija un Eiropas Savienības dalībvalstis. |
| 2. | Citas starptautiskās saistības | Nav pretrunā ar Latvijas un Kuveitas saistībām, kas izriet no to dalības Pasaules Tirdzniecības organizācijā. |
| 3. | Cita informācija | Nav. |

|  |
| --- |
| **1.tabula Tiesību akta projekta atbilstība ES tiesību aktiem** |
| Projekts šo jomu neskar |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

785

A. Jaunzeme, 67013235

agnese.jaunzeme@em.gov.lv